О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 191
Взето с Протокол № 11 от заседание на Общински съвет гр.Чепеларе, проведено на 28.07.2008 година
ОТНОСНО: Учредяване безсрочно право на строеж върху недвижим имот – частна общинска собственост, представляващ имот с кадастрален № 80371.241.376, находящ се в гр. Чепеларе по одобрената кадастрална карта, за който е отреден УПИ ХІ – 376 в кв. 108 по плана на гр. Чепеларе
Общински съвет – Чепеларе, като изслуша предложението на Кмета на Общината, Постоянната комисия по “ТСУ и екология” и след станалите разисквания на основание чл.34, ал.2 от ЗОС в връзка с чл.4, ал.1, т.7 и ал.2 от НРПУРИВОС и чл.21, ал.1, т.8 от ЗМСМА
Р   Е   Ш   И:

1. Общински съвет – Чепеларе дава съгласие:
1.1. Кмета на Община Чепеларе да обяви за спечелил конкурса за учредяване на безсрочно право на строеж върху недвижим имот – частна общинска собственост, представляващ имот с идентификационен No 80371.241.376, находящ се в гр.Чепеларе по одобрената кадастрална карта, за който е отреден УПИ XI – 376 в кв.108 по плана на гр.Чепеларе с обща площ на целият УПИ – 213 кв.м. за изграждане на “Търговски център” с разгъната застроена площ 700,00 кв.м., попадаща в общинския имот, единствените кандидати в конкурса, представили общо предложение Димитър Кирилов Димитров от гр.София, ул.“17” №6а и Пенка Кирилова Цекова от гр.София, район Лозенец, бул.”Черни връх” №46, ет.1, ап.5.

1.2.При изработването на инвестиционния проект и обособяване на обектите – общинска собственост, предназначени за обезщетение на Община Чепеларе да бъде заложен варианта, предложен от комисията. При разработване на техническото задание, търговската площ, да бъде разпределена на самостоятелно обособени магазини и същото да бъде изготвено съвместно с Главния архитект на Общината.

1.3.Цената на правото на строеж възлиза на 238 498 лева (483 кв.м. х 900 лева – предложена цена на ОПС за 1 кв.м.).

1.4. Цената на правото на строеж да се заплати с равностоен имот в предвидената за построяване сграда, а именно обособена част (по варианта, предложен от комисията) от сградата “Търговски център” с РЗП 217.00 кв.м., включваща:

· Чиста търговска площ, намираща се на партерен етаж – 183,00 кв.м.

· Общи части – 34,00 кв.м.

Цената на обособената част, която Общината ще следва да придобие при реализиране на безсрочното право на строеж по пазарни цени, посочени от кандидата е в размер на 280 000 евро.

1.5.Изработеният и предложен идеен инвестиционен проект да бъде внесен за одобряване от Общински експертен съвет по устройство на територията при Община Чепеларе.

1.6.Срокът за реализация на правото на строеж, съответно предвидената сграда да бъде построена и въведена в експлоатация  в срок до 36 /тридесет и шест/ месеца, но не по-късно от 30.12.2011 година.

 1.7.Обособената част от сградата – собственост на Общината да бъде предадена, съгласно декларираната в предложението степен на завършеност.

1.8.Общински съвет – гр.Чепеларе приема направените предложения от Димитър Димитров и Пенка Цекова, който да залегнат като условия на договора, както следва:
а) Да се изпълни процедура по обединяване на двата съседни урегулирани поземлени имота X – 377 и XI – 376 в кв.108 по плана на гр.Чепеларе, при условията на чл.150 от ЗУТ и на взаимно учредяване право на строеж, съобразно уговореното обезщетение за Община Чепеларе, чрез влязла в сила заповед на кмета на общината за частично изменение на ПУП – ПРЗ в срок от два месеца, считано от датата на подписване на договора за отстъпеното право на строеж.

б)Община Чепеларе, като собственик на терена, дава съгласие на Димитър Димитров и Пенка Цекова от гр.София лично или чрез учредено от тях търговско дружество, да извършват действия на разпореждане по своя преценка в полза на трети лица с жилищни и търговски обекти, находящи се в сградата, предмет на застрояване, по отношение на които Община Чепеларе няма запазено или учредено право на строеж, както и разпоредителни сделки с придобитото при условията на договора с общината право на строеж на основание чл.66 и във връзка с чл.33 от Закона за собствеността.
в) Община Чепеларе дава съгласие след приключване на конкурсната процедура, поетото задължение от Димитър Димитров и Пенка Цекова от гр.София за построяване на сградата в качеството им на инвеститори да бъде прехвърлено в полза на търговско дружество, учредено от тях, в което ще притежават мажоритарно участие в размер на 100% от капитала на дружеството.
г) Димитър Димитров и Пенка Цекова дават съгласие Община Чепеларе да извършва действия на разпореждане по своя преценка в полза на трети лица с имотите, който ще придобие при реализирането на безсрочното правото на строеж, на основание чл.66 и във връзка с чл.33 от Закона за собствеността, по отношение, на които Димитър Димитров и Пенка Цекова нямат учредено право на строеж.

-Общ брой на общинските съветници: 13

-Гласували: 12
Пантелей Мемцов: “ЗА”



Иван Савов: “ЗА”

Радост Петрова: “ЗА”



Валентина Бозова: “ЗА”

Нели Семерджиева: “ЗА”  


Екатерина Дафовска:“ЗА”

Симеон Сивков: “ЗА”


 
Росица Черпокова: “ЗА”

Асен Кушев: “ЗА”




Илия Илиев: “ЗА”
Румен Стрински: “ЗА”



Банко Вуров: “ЗА”
 “ЗА” 12
“ПРОТИВ” 0
“ВЪЗДЪРЖАЛ СЕ” 0





ПРЕДСЕДАТЕЛ НА ОБЩИНСКИ

СЕКРЕТАР: …………



СЪВЕТ - Ч Е П Е Л А Р Е: …….....
/ЛИДИЯ ДАРАКЧИЕВА/


                     /инж. БАНКО ВУРОВ/

